ລັດຖະບານ ລາວ ບັນຈຸ 17 ເປົ້າໝາຍ ໄວ້ ໃນວິໄສທັດພັດທະນາ ລາວ ປີ 2030 
17 ເປົ້າໝາຍການພັດທນາຢ່າງຍືນຍົງຂອງລັດຖະບານ ລາວ ປະກອບດ້ວຍການລົບລ້າງຄວາມຍາກຈົນ,  ລົບລ້າງຄວາມອຶດຫິວ, ການຮັບປະກັນສຸຂະພາບອະນາໄມທີ່ດີ, ຮັບປະກັນຄວາມສະເໝີພາບໃນດ້ານ ການສຶກສາ,
ລັດຖະບານ ລາວ ບັນລຸ 17 ເປົ້າໝາຍການພັດທະນາຢ່າງຍືນຍົງໄວ້ໃນວິໄສທັດພັດທະ ນາ ລາວ ເຖິງປີ 2030 ໂດຍຍັງບໍ່ລວມເຖິງເປົ້າໝາຍທີ 18 ກ່ຽວກັບ ບັນຫາລະເບີດບໍ່ ທັນແຕກທີ່ຕົກຄ້າງໃນ ລາວ ທ່ານ ທອງລຸນ ສີສຸລິດ ນາຍົກລັດຖະມົນຕີຖະແຫຼງຢືນຢັນວ່າ ລັດຖະບານ ລາວ ໄດ້ ບັນຈຸເປົ້າໝາຍການພັດທະນາຢ່າງຍືນຍົງ (Sustainable Development Goal - SDG) ໄວ້ໃນແຜນພັດທະນາເສດຖະກິດ ແລະ ສັງຄົມແຫ່ງຊາດແລ້ວເຖິງ 17 ເປົ້າ ໝາຍຈາກທັງໝົດ 18 ເປົ້າໝາຍທີ່ລັດຖະບານ ລາວ ໄດ້ຕົກລົງໄວ້ກັບອົງການສະຫະ ປະຊາຊາດ ແລະ ລັດຖະບານ ລາວ ເຊື່ອໝັ້ນວ່າຈະສາມາດຈັດຕັ້ງປະຕິບັດໃຫ້ບັນລຸ ຜົນສຳເລັດທັງ 17 ເປົ້າໝາຍໄດ້ຕາມວິໄສທັດການພັດທະນາ ລາວ ເຖິງປີ 2030 (Vision 2030) ດັ່ງທີ່ທ່ານ ທອງລຸນ ໄດ້ໃຫ້ການຢືນຢັນວ່າ ໂດຍ 17 ເປົ້າໝາຍການພັດທນາຢ່າງຍືນຍົງຂອງລັດຖະບານ ລາວ ດັ່ງກ່າວປະກອບ ດ້ວຍ ການລົບລ້າງຄວາມຍາກຈົນ, ລົບລ້າງຄວາມອຶດຫິວ, ການຮັບປະກັນສຸຂະພາບ ອະນາໄມທີ່ດີ, ຮັບປະກັນຄວາມສະເໝີພາບໃນດ້ານການສຶກສາ, ຄວາມສະເໝີພາບ ລະຫວ່າງຍິງ-ຊາຍ ການຕອບສະໜອງນໍ້າສະອາດພະລັງງານສະອາດ ຮັບປະກັນການ ມີງານທຳ, ຊຸກຍູ້ອຸດສາຫະກຳທີ່ຍືນຍົງ, ຫຼຸດຜ່ອນຄວາມບໍ່ເທົ່າທຽມ, ສ້າງຕັ້ງເຂດທີ່ຢູ່ ອາໄສທີ່ປອດໄພ, ຕອບສະໜອງຄວາມຕ້ອງການໃນຊີວິດປະຈຳວັນຢ່າງພຽງພໍ, ສະ ກັດກັ້ນສະພາວະໂລກຮ້ອນ, ການນຳໃຊ້ຊັບພະຍາກອນທຳມະຊາດຢ່າງຍືນຍົງ, ຟື້ນ ຟູສະພາບປ່າໄມ້ ແລະ ລະບົບນິເວດທຳມະຊາດ ການສົ່ງເສີມຄວາມຍຸຕິທຳທາງສັງຄົມ ແລະ ການປະກອບສ່ວນຂອງປະຊາຊົນ ລາວ ບັນດາເຜົ່າເຂົ້າໃນການພັດທະນາຢ່າງ ຍືນຍົງຕາມລຳດັບ ສ່ວນເປົ້າໝາຍທີ 18 ຄືການຫຼຸດຜ່ອນຜົນກະທົບຈາກລະເບີດບໍ່ທັນແຕກທີ່ຕົກຄ້າງໃນ ລາວ ຫຼື UXO ຊຶ່ງຍັງບໍ່ສາມາດບັນຈຸເຂົ້າໃນວິໄສທັດການພັດທະນາ ລາວ ເຖິງປີ 2030 ໄດ້ນັ້ນກໍຍ້ອມວ່າ ລັດຖະບານ ລາວ ຍັງບໍ່ເຊື່ອໝັ້ນວ່າຈະຈັດຕັ້ງປະຕິບັດເພື່ອໃຫ້ສາ ມາດບັນລຸເປົ້າໝາຍໄດ້ຈິງ ຫຼື ບໍ່ ເພາະຈະຕ້ອງນຳໃຊ້ງົບປະມານຢ່າງຫຼວງຫຼາຍ ເພື່ອ ການເກັບກູ້ UXO ທີ່ຍັງຕົກຄ້າງໃນ ລາວ ຫຼາຍກວ່າ 80 ລ້ານກວ່າໜ່ວຍ ໃນຂະນະທີ່ ການເກັບກູ້ໃນໄລຍະ 20 ປີທີ່ຜ່ານມາສາມາດເກັບກູ້ UXO ໄດ້ພຽງແຕ່ 1 ລ້ານກວ່າ ໜ່ວຍເທົ່ານັ້ນ ໝາຍຄວາມວ່າຖ້າຫາກການເກັບກູ້ UXO ຍັງເປັນຄືຜ່ານມາກໍຈະຕ້ອງ ໃຊ້ເວລາອີກຫຼາຍຮ້ອຍປີ ຈຶ່ງຈະສາມາດເກັບກູ້ UXO ໃຫ້ໝົດໄປຈາກ ລາວ ໄດ້ຢ່າງ ແທ້ຈິງນັ້ນເອງ ທາງດ້ານທ່ານ ກອງແກ້ວ ວົງປະເສີດ ຫົວໜ້າຫ້ອງການພັດທະນາຊົນນະບົດ ແລະ ລົບ ລ້າງຄວາມທຸກຍາກແຫ່ງຊາດ ຖະແຫຼງວ່າ ລັດຖະບານ ລາວ ຍັງໄດ້ວາງເປົ້າໝາຍຈະ ເຮັດໃຫ້ ລາວ ຫຼຸດພົ້ນຈາກສະພາບດ້ອຍພັດທະນາໃນປີ 2020 ເພື່ອກ້າວສູ່ການເປັນ ປະເທດກຳລັງພັດທະນາ ທີ່ປະຊາຊົນມີລາຍໄດ້ລະດັບປານກາງຫາສູງໃຫ້ໄດ້ຕາມວິ ໄສທັດການພັດທະນາ ລາວ ຈາກປັດຈຸບັນເຖິງປີ 2030 ອີກດ້ວຍ ຫາກແຕ່ຈາກການປະເມີນຂອງອົງການສະຫະປະຊາຊາດ ເພື່ອການພັດທະນາ (UNDP) ກ່ຽວກັບ ຜົນການຈັດຕັ້ງປະຕິບັດແຜນການພັດທະນາເສດຖະກິດ-ສັງຄົມ ໃນລາວ ໃນຊ່ວງປີ 2011-2015 ກໍພົບວ່າ ລັດຖະບານ ລາວ ບໍ່ສາມາດບັນລຸເປົ້າໝາຍ ສະຫັດສະວັດການພັດທະນາໃນ 6 ດ້ານຈາກທັງໝົດ 9 ດ້ານທີ່ໄດ້ຕົກລົງໄວ້ກັບ UNDP ວ່າຈະຈັດຕັ້ງປະຕິບັດໃຫ້ບັນລຸເປົ້າໝາຍພາຍໃນປີ 2015 ທີ່ຜ່ານມາ ໂດຍທັງ 6 ດ້ານດັ່ງກ່າວນີ້ປະກອບດ້ວຍ ການທີ່ເດັກນ້ອຍອາຍຸຕໍ່າກວ່າ 5 ປີຍັງມີສ່ວນ ສູງ ແລະ ນໍ້າໜັກຕໍ່າກວ່າເກນມາດຕະຖານ, ອັດຕາການຕາຍຂອງເດັກນ້ອຍທີ່ອາຍຸຕໍ່າ ກວ່າ 1 ປີກໍຍັງສູງ ສ່ວນອັດຕາການຕາຍຂອງແມ່ຍິງຂະນະຖືພາກໍຍັງສູງເຊັ່ນດຽວກັນ ໃນຂະນະທີ່ການເພີ່ມອັດຕາການປົກຫຸ້ມຂອງປ່າໄມ້ກໍຍັງປະຕິບັດໄດ້ໃນລະດັບຕໍ່າ ສ່ວນອັດຕາການເຂົ້າໂຮງຮຽນ ແລະ ສືບຕໍ່ການຮຽນຈົນຈົບຊັ້ນປະຖົມປີທີ 5 ກໍຍັງບໍ່ເປັນ ໄປຕາມເປົ້າໝາຍທີ່ວາງໄວ້ເລີຍ